Ńdɔ bǒd yā ńnǎm tē bə́ ngádzó ámōs zamgbálá, ósúsúa yə̄ nâ a kə bómbo á sí nâ: “Dzé é nə́ ézəzəg é lodo wé ? Dzé é nə́ ngul é lodo emgbə́m ?” Nyé ai bɔ́ nâ: “Ngə́ mī bɔ tə sénē sí ai ǹgál nyag wama, ngə́ myā ndzí kig yəm ndiná yǎ ńkaná ndímbā wáma.” 19Ńdɔ̄ ǹsísīm Ńtondôbə ó ngákū nyé á yób, ńdɔ a ngásigi á Askelôn, á wé bod məwóm mə́lɛ́ yā dzǎl tē, ńdɔ a ngátɔ́i byə́m bí ǹsa byábá, ǎ ngavə́ é bod bə́ ngátimi ǹkaná ndímbā. Ńdɔ a ngádúgan á ndā ésīá ai abuí olún á ńnə́m. 20Ḿfág mīníngá Sāmson, ńdɔ̄ bə́ ngávə́ mvóé dzīé ziŋ yǎ ē ngābə́ ndómán miǹlómán dzīé.